hotchpotch/miracl-hf-unified huggingface dataset:
गलसुआ
गलगण्ड रोग (अंग्रेज़ी: "", "पैरोटाइटिस' मम्प्स ' के रूप में भी जाना जाता है) एक विकट विषाणुजनित रोग है जो पैरोटिड ग्रंथि को कष्टदायक रूप से बड़ा कर देती है। ये ग्रंथियां आगे तथा कान के नीचे स्थित होती हैं तथा लार एवं थूक का उत्पादन करती हैं। गलगण्ड एक संक्रामक रोग है जो एक व्यक्ति से दूसरे व्यक्ति को एक विषाणु के कारण होता है जो संक्रमित लार से सम्पर्क के द्वारा फैलता है। 2 से 12 वर्ष के बीच के बच्चों में संक्रमण की सबसे अधिक सम्भावना होती है। अधिक उम्र के लोगों में, पैरोटिड ग्रंथि के अलावा, अन्य ग्रंथियां जैसे अण्डकोष, पैन्क्रियाज (अग्न्याशय) एवं स्नायु प्रणाली भी शामिल हो सकती हैं। बीमारी के विकसित होने का काल, यानि शुरुआत से लक्षण पूर्ण रूप से विकसित होने तक, 12 से 24 दिन होता है।
पैरोटिड ग्रंथि में कष्टदायक सूजन आ जाती है, जो कि शुरुआत में एक ओर होती है तथा 3 से 5 दिनों में दोनों ग्रंथियों में हो जाती है। चबाने तथा निगलने के दौरान दर्द बढ़ जाता है, एवं लार के उत्पादन में वृद्धि करने वाले खट्टे खाद्य पदार्थ एवं रस इस दर्द को और बढ़ा देते हैं। सिरदर्द होने तथा भूख कम लगने के साथ तेज़ बुखार होता है। बुखार सामान्यतः 3 से 4 दिनों में नीचे आ जाता है तथा ग्रंथि की सूजन 7 से 10 दिनों में कम हो जाती है। जब तक ग्रंथि में सूजन रहती है, यानि 7 से 10 दिनों तक, पीड़ित बच्चों से अन्य व्यक्ति में भी रोग फैल सकता है। इस दौरान उसे दूसरे बच्चों से दूर रखना चाहिए एवं स्कूल जाने की अनुमति नहीं देनी चाहिए। अधिक आयु के पुरुषों में अंडकोषों में दर्द एवं सूजन (ऑर्काइटिस) हो सकती है। गलगण्ड से मस्तिष्क में सूजन (एंसिफेलाइटिस) भी हो सकती है। ऐसी स्थिति में डॉक्टर से तुरंत सम्पर्क किया जाना चाहिए, यदि ये लक्षण हों:गलगण्ड के लिए कोई विशिष्ट उपचार नहीं है। दवाइयों से विभिन्न लक्षणों में आराम मिल सकता है। आमतौर पर एंटिबायोटिक्स नहीं दी जाती हैं। बुखार को पैरासिटमॉल जैसी दवाइयों से नियंत्रित किया जाता है जो दर्द से भी राहत देती हैं। बच्चों को एस्पिरिन नहीं दी जानी चाहिए। प्रचुरता में तरल पदार्थों के साथ नर्म, हल्का आहार लेना आसान होता है। खट्टे पदार्थों एवं रसों से बचा जाना चाहिए। गलगण्ड से पीड़ित बच्चे को पूरे समय बिस्तर पर आराम करना आवश्यक नहीं है।
गलसुआ वैक्सीन - गलगण्ड होने के बाद, व्यक्ति को कभी यह बीमारी नहीं होती है तथा उसका प्रहार जीवन भर के लिए प्रतिरोध प्रदान कर देता है। जिन बच्चों को गलगण्ड नहीं हुआ हो, उनके इससे बचाव के लिए टीके उपलब्ध हैं। एमएमआर टीका तीन वाइरल बीमारियों– मीज़ल्स, मम्प्स एवं रुबेला (गलगण्ड, खसरा एवं हल्का खसरा) के विरुद्ध सुरक्षा प्रदान करता है। यह सभी बच्चों को 15 माह की आयु में दिया जाना चाहिए। यह टीका एक साल से छोटे बच्चे को नहीं दिया जाना चाहिए और न ही बुखार से पीड़ित बच्चे तथा गर्भवती महिला को दी जानी चाहिए।
गलगण्ड कभी-कभी मस्तिष्क में संक्रमण कर सकता है (एंसिफेलाइटिस) जो कि गम्भीर स्थिति है। यदि पुरुषों में अण्डकोष प्रभावित होते हैं तो इसका परिणाम बांझपन हो सकता है। Hjiioiygggh
धनुस्तम्भ
धनुस्तंभ (अंग्रेज़ी: tetanus / "टिटेनस") एक संक्रामक रोग है, जिसमें कंकालपेशियों को नियंत्रित करने वाली तंत्रिका-कोशिकाएँ प्रभावित होतीं हैं। कंकालपेशियों के तंतुओं (फाइबर) के लम्बे समय तक खिंचे रह जाने से यह अवस्था प्रकट होती है। यह रोग मिट्टी में रहनेवाले बैक्टीरिया से घावों के प्रदूषित होने के कारण होती है। इस बैक्टीरिया को बैक्टीरियम क्लोस्ट्रीडियम कहा जाता है। यह मिट्टी में लंबी अवधि तक छेद बना कर दीमक के समान रह सकता है। जब कोई घाव इस छेदनुमा घर में रहनेवाले दीमक रूपी बैक्टीरिया से प्रदूषित होता है, तो टेटनस बीमारी पैदा होती है। जब ये बैक्टीरिया सक्रिय होकर तेजी से बढ़ने लगते हैं और मांसपेशियों को प्रभावित करनेवाला जहर पैदा करने लगते हैं, तो टेटनस का संक्रमण फैलता है। टेटनस बैक्टीरिया पूरे वातावरण में, आमतौर पर मिट्टी, धूल और जानवरों के मल में पाया जाता है। हमारे शरीर में बैक्टीरिया के प्रवेश के रास्ता आमतौर पर फटे हुए घाव होता है, जो जंग लगी कीलों, धातु के टुकड़ों या कीड़ों के काटने, जलने या त्वचा के फटने से बनता है। उन लोगों को भी टेटनस हो सकता है, जिन्हें इसका टीका नहीं पड़ा हो या जो लोग इसकी बूस्टर खुराक नहीं ले रहे हों।
सामान्य टेटनस निम्न लक्षण प्रदर्शित करता है: 50 या उससे अधिक उम्र के वयस्कों में टीकाकरण की सिफारिश की जाती है, क्योंकि हाल के दिनों में इस आयुवर्ग में टेटनस के कई मामले सामने आये हैं। इन लोगों में टेटनस की आशंका अधिक होती है:
बीजांडासन
बीजाण्डासन या अपरा (Placenta) वह अंग है जिसके द्वारा गर्भाशय में स्थित भ्रूण के शरीर में माता के रक्त का पोषण पहुँचता रहता है और जिससे भ्रूण की वृद्धि होती है। यह अंग माता और भ्रूण के शरीरों में संबंध स्थापित करनेवाला है। यद्यपि माता का रक्त भ्रूण के शरीर में कहीं पर नहीं जाने पाता, दोनों के रक्त पूर्णतया पृथक्‌ रहते हैं और दोनों की रक्तवाहिनियों के बीच एक पतली झिल्ली या दीवार रहती है, तो भी उस दीवार के द्वारा माता के रक्त के पोषक अवयव छनकर भ्रूण की रक्तवाहिकाओं में पहुँचते रहते है।
जब संसेचित डिंब डिंबवाहिनी से गर्भशय में आता है तो वह वहाँ की उपकला या अंत:स्तर में, जो पिछले मासिक स्रव में नए सिरे से बन चुकी है, अपने रहने के लिए स्थान बनाता है। वह अंत:स्तर को खोदकर उसमें घुस जाता है। इस क्रिया में अंत: स्तर की कुछ रक्तवाहिकाएँ फटकर उनसे निकला हुआ रक्त संसेचित डिंब के चारों ओर एकत्र हो जाता है और अतं:स्तर का एक पतला स्तर डिंब के ऊपर भी छा जाता है। अब डिंब की वृद्धि होने लगती है। उसके चारों ओर जो रक्त एकत्र है उसी से वह पोषण लेता रहता है। उसके बाहरी पृष्ठ में अंकुर निकलते हैं। उधर गर्भाशय के डिंब के नीचे के खुले हुए भाग से भी अंकुर निकलते हैं। भ्रूण के और बढ़ने पर उसके ऊपर के आच्छादित भाग के अंकुर लुप्त हो जाते हैं और केवल अंत:स्तर की ओर के अंकुर रह जाते हैं। इन अंकुरों में रक्तवाहिकाओं की केशिकाएँ भी बन जाती हैं, जो अंत:स्तर की केशिकाओं से केवल एक झिल्ली द्वारा पृथक्‌ रहती है। अंत में यह झिल्ली भी लुप्त हो जाती है और माता और भ्रूण के रक्त के बीच में केवल रक्तकेशिकाओं की सूक्ष्म दीवार रह जाती है, जिसके द्वारा माता के रक्त से ऑक्सीजन और पोषण विसरण (diffusion) और रसाकर्षण की भौतिक क्रियाओं से भ्रूण के रक्त में चले जाते हैं और भ्रूण के शरीर में रासायनिक क्रियाओं द्वारा उत्पत्र हुई कार्बन डाइआक्साइड तथा अन्य त्याज्य पदार्थ माता के रक्त में चले आते हैं। अनुराधा और अंकुर नायक सगे भाई बहिन है।
पूर्ण बीजाण्डासन (मुनष्य में) २२ सेमी लम्बा होता है। यह बीच में लगभग २ से २.५ सेमी मोटा, चपटा, परिधि में गोल मंडल होता है; किंतु परिधि के पास, जहाँ वह गर्भाशय की उपकला से मिल जाता है, पतला होता है। उसका भार लगभग ५०० ग्राम होता है। प्रसव के समय गर्भाशय के मांसस्तर में संकोच होने से माता और भ्रूण के अंकुरों का संबंध विच्छिन्न हो जाता है। मांससूत्रों के संकोच से गर्भाशय के अंकुरों की रक्तवाहिकाओं के मुँह बंद हो जाते हैं, इससे उनसे रक्त नहीं निकलता, किंतु बीजाण्डासनवाले अंकुरो की वाहिनियों के मुँह खुले रहने से कुछ रक्त निकलकर प्रसव में बाहर आता है।
इस प्रकार बीजाण्डासन शिशु की वृद्धि और उसके जीवन के लिए अत्यंत महत्व का अंग है:
(१) वह भ्रूण के फुफ्फुस की भाँति श्वसन (respiration) का कर्म करता है। माता के रक्त का ऑक्सीजन इसके द्वारा भ्रूण में पहुँचता हैं;
(२) भ्रूण के शरीर में उत्पन्न हुई कार्बन डाइआक्साइड तथा भ्रूण के चयापचय से उत्पन्न हुए अन्य अंतिम त्याज्य पदार्थ माता के रक्त में बीजाण्डासन द्वारा लौट जाते हैं। इस प्रकार वह उत्सर्जन (excretion) का कर्म करता है;
(३) भ्रूण में माता के रक्त से पोषक अवयवों के पहुँचाने का काम इसी अंग का है। अतएव वह पोषण (nutrition) भी करता है;
(४) वह अवरोधक (barrier) का भी काम करता है; रोगों के पराश्रयी जीवों तथा बहुत से विषों को माता के रक्त से भ्रूण में नहीं जाने देता तथा
(५) बीजाण्डासन में एक अंत:स्रावी रस या हार्मोन (hormone) भी बनता है, जो भ्रूण की वृद्धि करता है।
डिबेंचर
क़ानून में, डिबेंचर एक दस्तावेज है जो ऋण सृजित करता है या उसे स्वीकार करता है।  कार्पोरेट वित्त में यह शब्द, पैसे उधार लेने के लिए बड़ी कंपनियों द्वारा प्रयुक्त मध्यम से दीर्घावधि ऋण लिखत के लिए इस्तेमाल होता है। कुछ देशों में इस शब्द को बांड, ऋण स्टॉक या नोट के लिए अंतर्बदल तौर पर उपयोग किया जाता है।
आम तौर पर डिबेंचर, डिबेंचर-धारक द्वारा स्वतंत्र रूप से हस्तांतरणीय हैं। डिबेंचर-धारकों को कोई वोटिंग अधिकार नहीं होता और उनको प्रदत्त ब्याज, कंपनी की वित्तीय विवरणियों में लाभ के प्रति प्रभार होता है।
संयुक्त राज्य अमेरिका में, डिबेंचर विशेष रूप से एक बेजमानती कॉर्पोरेट बांड को निर्दिष्ट करता है; अर्थात्, एक बांड, जहां बांड की परिपक्वता पर मूलधन को लौटाने की गारंटी के लिए निश्चित आय या संपत्ति का अंश या उपकरण मौजूद नहीं है। अमेरिका में ऋण स्टॉक या बांड के लिए जहां जमानत उपलब्ध कराई जाती है, उन्हें 'बंधक बांड' कहा जाता है।
लेकिन, यूनाइटेड किंगडम में आम तौर पर डिबेंचर जमानती होते हैं।  एशिया में, यदि भूमि पर प्रभार द्वारा चुकौती रक्षित हो, तो ऋण दस्तावेज को बंधक कहा जाता है; जहां चुकौती, कंपनी की अन्य आस्तियों पर प्रभार द्वारा रक्षित होती है, दस्तावेज को डिबेंचर कहा जाता है; और जहां कोई जमानत शामिल ना हो, दस्तावेज को नोट या 'ग़ैर जमानती जमा नोट' कहा जाता है।
एक अमेरिकी निगम को तब फ़ायदा पहुंचता है, जब वह डिबेंचर (जमानती कॉर्पोरेट बांड जारी करने के बजाय) जारी करता है, क्योंकि इस वजह से कंपनी को परिपक्वता पर मूलधन चुकौती में उसके द्वारा चूक के प्रति गारंटी देने के लिए किसी परिसंपत्ति या आय को अलग रखने की आवश्यकता नहीं होगी.इसलिए, डिबेंचर जारी करने वाले निगम द्वारा अन्यथा एक अलग खाते में धारित की जाने वाली उन परिसंपत्तियों या निधि का इस्तेमाल, अन्य वित्तीय गतिविधियों के लिए किया जा सकता है।
दो प्रकार के डिबेंचर मौजूद हैं:असंख्य खेल संगठनों ने अपने प्रशंसकों को क्लब में वित्तीय हिस्सेदारी अनुमत करने और सामुदायिक भावना को बढ़ावा देन के लिए डिबेंचरों के निर्गम का उपयोग किया है।विम्बलडन टेनिस प्रतियोगिता के आयोजक ऑल इंग्लैंड क्लब, अपने डिबेंचर-धारकों को टूर्नामेंट के प्रत्येक दिन के लिए दो टिकटें जारी करते हैं। इसके अलावा, केवल डिबेंचर-धारकों को अन्य पक्षकारों को अपनी टिकट बेचने की अनुमति है।
इसी तरह डिबेंचर जारी करने वाले अन्य खेल संगठन हैं:2007 में ऑल इंग्लैंड क्लब के डिबेंचर-धारकों के समूह ने सीधे जनता के सदस्यों को डिबेंचर-धारकों द्वारा टिकट बेचने को अनुमत करते हुए पहली वेबसाइट बनाई. इससे पूर्व, आम जनता को टिकट दलालों द्वारा अधिकांश टिकटों की बिक्री की जाती थी, जो उन्हें डिबेंचर-धारकों से काफ़ी कम पैसों में ख़रीदते थे। नई वेबसाइट डिबेंचर-धारकों को बिना किसी बिचौलिये के अपनी टिकटें सीधे बेचने की सुविधा देती है, जिससे उपभोक्ताओं के लिए टिकटें काफ़ी सस्ते दामों में सुलभ हो जाती हैं।
शिव ब्रत लाल
शिव ब्रत लाल वर्मन का जन्म सन् 1860 ईस्वी में भारत के राज्य उत्तर प्रदेश के भदोही ज़िला में हआ था। वे 'दाता दयाल' और महर्षि जी' के नाम से भी प्रसिद्ध हुए. वे स्नातकोत्तर (एम.ए., एल.एल.डी.) तक पढ़े थे और लेखक और आध्यात्मिक गुरु के रूप में ख्याति पाई. ऐसा माना जाता है कि उन्होंने विभिन्न विषयों यथा सामाजिक, ऐतिहासिक, धार्मिक और आध्यात्मिक विषयों पर लगभग 3000 पुस्तकें और पुस्तिकाएँ लिखीं. संत मत, राधास्वामी मत और सुरत शब्द योग आदि पर लिखी उनकी अनेक पुस्तकों के कारण उन्हें 'राधास्वामी मत का वेद व्यास' भी कहा गया। “पूरी तरह, हर तरह और हर बात में मनुष्य बनो” उनकी प्रसिद्ध उक्ति है।.
उनके गुरु परम संत राय बहादुर सालिग्राम साहिब जी थे जिन्हें हुजूर महाराज जी भी कहा जाता है। उनका अपने गुरु में अटल विश्वास था और वे राधास्वामी आध्यात्मिक आन्दोलन के अनुयायी बन गए। सन् 1898 में अपने गुरु के निधन के बाद उन्होंने ने सन् 1898 से ले कर 1939 तक राधास्वामी आध्यात्मिक आन्दोलन की सेवा की।
एक उर्दू साप्ताहिक 'आर्य गज़ट' के संपादक के तौर पर कार्य करने के लिए वे लाहौर चले गए। 01 अगस्त 1907 को उन्होंने अपनी एक पत्रिका 'साधु' शुरू की। बहुत जल्द यह लोकप्रिय हो गई। एक लेखक के रूप में वे स्थापित हुए. उन्होंने अपने जीवन काल में लगभग 3000 पुस्तकों, पुस्तिकाओं और पत्रिकाओं का लेखन और संपादन किया। इनकी भाषा हिंदी के अतिरिक्त उर्दू और अंग्रेज़ी भी रही। वे फ़ारसी के भी अच्छे जानकार थे। उनके लेखन में विषयों की विविधता उनकी विशेष पहचान है। उनके गहन ज्ञान की झलक इनकी पुस्तकों में भरी जानकारी से हो जाती है जिनमें सामाजिक, ऐतिहासिक, धार्मिक और आध्यात्मिक विषयों का विषद विवरण है। इनकी पुस्तकें 'लाइट ऑन आनंद योग', 'दयाल योग' और 'शब्द योग' बहुत प्रसिद्ध हुईं.
दाता दयाल की राधास्वामी आध्यात्मिक आंदोलन पर लिखी अन्य प्रसिद्ध पुस्तकें हैं:
1) लाइट ऑन आनंद योग (अंग्रेजी)
2) दयाल योग
3) शब्द योग
4) राधास्वामी योग: 1-6 भाग
5) राधास्वामी मत प्रकाश
6) अद्भुत उपासना योग: 1-2 भाग
7) अनमोल विचार
8) दस अवतारों की कथा
9) कबीर परिचय आद्यज्ञान
10) कबीर योग: 1-13 भाग
11) कर्म रहस्य
12) नानक योग: 1-3 भाग
13) पंथ संदेश
14) सफलता के साधन
15) सहज योग
16) सप्त ऋषि वृत्तांत
17) शरणगति योग
18) सत्संग के आठ वचन
19) व्यवहार ज्ञान प्रकाश
20) विचारांजलि
विश्व में राधा स्वामी आध्यात्मिक आंदोलन फैलाने के लिए उन्होंने लाहौर से दुनिया की यात्रा शुरू की। 2 अगस्त 1911 को वे कोलकाता पहुँचे। 22 अक्टूबर 1911 को वे कोलकाता से रंगून की ओर समुद्र से रवाना हुए . 31 अक्टूबर को वे पेनांग पहुँचे और सिंगापुर और जावा होते हुए 22 नवम्बर को हांगकांग पहुँचे . इन सभी स्थानों पर वे राधा स्वामी आध्यात्मिक आंदोलन का संदेश फैला रहे थे। उसके बाद वे जापान और बाद में सैन फ्रांसिस्को अमेरिका गये और सैन फ्रांसिस्को में व्याख्यान भी दिए।
सन् 1912 में शिव ब्रत लाल जी ने गोपी गंज, मिर्जापुर, उत्तर प्रदेश, भारत में अपने आश्रम की स्थापना की। उनके प्रेरक प्रवचनों ने समस्त भारत और विदेशों में राधा स्वामी आंदोलन के चाहने वालों को आकर्षित किया। 23 फ़रवरी 1939 को सत्तर वर्ष की आयु में उनका निधन हुआ। उनकी पवित्र समाधि गोपी गंज के निकट राधा स्वामी धाम में है।
उनके प्रमुख उत्तराधिकारी जिन्होंने उनके काम को आगे बढ़ाया
ख़ुदा
ख़ुदा (फ़ारसी: ) बहुत सी भाषाओं में पाया जाने वाला 'ईश्वर' के लिए एक शब्द है। इसका अर्थ कभी-कभी 'मालिक' और 'मार्गदर्शक' भी निकाला जाता है। ये शब्द फारसी या पश्तून भाषा का है। ये मुख्य तौर पर ईस्लाम ओर पारसी धर्म में भगवान के लिये उपयोग होता है।
'ख़ुदा' में 'ख़' के उच्चारण पर ध्यान दीजिये क्योंकि यह 'ख' से काफ़ी भिन्न है। अगर इसे 'ख' की ध्वनी से उच्चारित किया जाए तो यह 'खुदा' सुनाई देता है जिस से 'खोदने' की क्रिया के साथ असमंजस पैदा हो सकता है।
ख़ुदा को उर्दू, फ़ारसी और पश्तो में लिखा जाता है। यह मूल रूप से प्राचीन अवस्ताई नामक पूर्वी इरानी भाषा के 'ख़्वाध' या 'ख़्वाधाता' (xa-dhata-) शब्द से लिया गया है, जिसका अर्थ है 'मालिक' या 'अपनी परिभाषा स्वयं करने वाला' है। क्योंकि संस्कृत और फ़ारसी दोनों हिन्द-ईरानी भाषा परिवार की बहन भाषाएँ हैं इसलिए इसका एक सजातीय शब्द 'स्वाध' संस्कृत में भी मौजूद है। इसका एक अन्य रूप एक और संस्कृत शब्द 'हुता' में भी मिलता है, जो 'आहुति' के रूप में वर्तमान हिंदी भाषा में भी मिलता है।
ख़ुदा शब्द का भारतीय उपमहाद्वीप की लोक-संस्कृति में विस्तृत प्रयोग होता रहा है:
मूल तौर पर उत्तर भारत में इसे किसी धर्म से सम्बंधित नहीं समझा जाता था और हर समुदाय के लोग इस शब्द का खुला प्रयोग करते थे (जबकि 'अल्लाह' शब्द मुस्लिम समुदाय से सम्बंधित है) रहा है। पाकिस्तान में ज़िया-उल-हक़ की कट्टरवादी नीतियों के लाघू होने के बाद वहाँ इस धर्म-असम्बंधित शब्द का प्रयोग कम कर के 'अल्लाह' शब्द का प्रयोग ज़्यादा करने पर ज़ोर दिया गया। इसी कारणवश पाकिस्तान में अब 'ख़ुदा हाफ़िज़' की जगह अक्सर 'अल्लाह हाफ़िज़' बोला जाता है। भारत, अफ़्ग़ानिस्तान और ईरान में अभी भी 'ख़ुदा हाफ़िज़' ही प्रचलित है, जिसका किसी धर्म से कोई गहरा सम्बन्ध नहीं।
गुण
गुण जीवमात्र की सद प्रवृति है जिसके कारण वह विशिष्ट बनता है। अंग्रेजी में इसके लिए 'वर्चू' (Virtue) शब्द है जिसे लैटिन भाषा के 'वर्चुअस' शब्द से बना है। मनुष्य की नैतिक उत्तमता को को ही गुण कहते हैं। गुण, उत्तमता की एक प्रवृति या लक्षण है। व्यक्तिगत गुण व्यक्ति को महान बनाने वाले लक्षण है। इसलिए इसे उत्तमता से परिभाषित किया जाता है। गुण का विपरीतार्थक 'अवगुण' है।
मूल्यों के विस्तृत भाव को गुण कहा जा सकता है। प्रत्येक व्यक्ति के मनोभाव में विचार और विश्वास के प्रति कुछ मूल्य होते हैं।
कुछ प्रमुख गुण:
महाव्युत्पत्ति
महाव्युत्पति (तिब्बती भाषा में : བྱེ་བྲག་ཏུ་རྟོགས་པར་བྱེད་པ།, bye brag tu rtogs par byed pa) संस्कृत-तिब्बती द्विभाषिक पारिभाषिक कोश (Glossary) है। इसमें 285 अध्यायों में लगभग नौ हजार संस्कृत शब्दों का तुल्य तिब्बती शब्द दिये गये हैं। बौद्ध सम्प्रदाय के पारिभाषिक शब्दों का अर्थ देने के साथ-साथ पशु-पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग 9,000 शब्द संकलित है। दूसरी ओर, मुहावरों, नामधातु के रूपों और वाक्यों के भी संकलन है। यह विश्व का सबसे पहला द्विभाषी शब्दकोश है। इसकी रचना तिब्बत में आठवीं शताब्दी के अन्तिम भाग एवं 9वीं शताब्दी के आरम्भिक भाग में हुई थी।
महाव्युत्पत्ति का निर्माण संस्कृत के बौद्ध धर्मग्रन्थों का तिब्बती भाषा में अनुवाद करने में सुविधा प्रदान करने के उद्देश्य से किया गया था। बाद में इसी तरह के पारिभाषिक कोश चीनी भाषा, मंगोली भाषा और मंचू भाषा के लिये भी बने।
स्माइल पिंकी
यह एक डॉक्यूमेंट्री चलचित्र (फिल्म) है जो सच्ची कहानी पर आधारित है। इस वृतचित्र को अमरीका की मेगान मायलन ने बनाया है। उत्तर प्रदेश (भारत में स्थित) के मिर्ज़ापुर की पिंकी के असली जीवन पर बनाई गई स्माइल पिंकी को छोटे विषय पर वृत्तचित्र वर्ग में सर्वश्रेष्ठ ऑस्कर (२००९) मिला है। पिंकी भारत के उन कई हज़ार बच्चों में से है जिनके होंठ कटे होने के कारण उन्हें सामाजिक तिरस्कार का सामना करना पड़ा है। पिंकी का एक स्वयंसेवी संगठन ने इलाज करवाया और उसकी जिंदगी बदल गई। क़रीब 39 मिनट के इस वृतचित्र में दिखाने की कोशिश की गई है कि किस तरह एक छोटी सी समस्या से किसी बच्चे पर क्या असर पड़ता है और ऑपरेशन के बाद ठीक हो जाने पर बच्चे की मनोदशा कितनी बेहतरीन हो जाती हैपिंकी की सर्जरी डॉक्टर सुबोध कुमार सिंह ने की है। डॉक्टरसुबोध कुमार सिंह स्माइल ट्रेन नाम की अंतरराष्ट्रीय संस्था के साथ मिलकर उत्तर प्रदेश में काम करते हैं। पिंकी के घर के लोग बताते हैं कि होंठ कटा होने के कारण वो बाक़ी बच्चों से अलग दिखती थी और उससे बुरा बर्ताव किया जाता था।
नेमिचन्द्र जैन
नेमिचन्द्र जैन (16 अगस्त 1919 -- 24 मार्च 2005) हिन्दी के सुप्रसिद्ध कवि, समालोचक, नाट्य-समीक्षक, पत्रकार, अनुवादक, शिक्षक थे। वे भारत की स्वतंत्रता के संघर्ष में भी शामिल हुए थे। ये नटरंग प्रतिष्ठान के अध्यक्ष थे। वे 1959-76 राष्ट्रीय नाट्य विद्यालय में वरिष्ठ प्राध्यापक, 1976-82 जवाहरलाल नेरूह विश्वविद्यालय के कला अनुशीलन केन्द्र के फैलो एवं प्रभारी रहे। अंग्रेजी दैनिक ‘स्टेट्समैन’ के नाट्य-समीक्षक, ‘दिनमान’ तथा ‘नवभारत टाइम्स’ के स्तम्भकार एवं रंगमंच की विख्यात पत्रिका ‘नटरंग’ से संस्थापक संपादक रहे। नाट्य विशेषज्ञ के रूप में रूप, अमरीका, इंगलैंड, पश्चिम एवं पूर्वी जर्मनी, फ्रांस, यूगोस्लाविया, चेकोस्लोवाकिया, पौलेंड आदि देशों की यात्रा की।
अंग्रेज़ी में एम. ए. की उपाधि प्राप्त करने के वाद वे देश के स्वतंत्रता संग्राम में भी शामिल हुए थे। जीवन के सघर्ष में रास्ता चुनकर उन्होंने पिता की व्यापारिक विरासत को सँभालने से इंकार किया और शुजालपुर (उज्जैन) स्थित ‘शारदा शिक्षा सदन’ में नारायण विष्णु जोशी तथा गजानन माधव ‘मुक्तिबोध’ के साथ अध्यापन कार्य किया। उसी विद्यालय में, अध्यापन करते ‘मुक्तिबोध’ को उन्होंने मार्क्सवाद की ओर प्रेरित किया, जो उस समय तक दार्शनिक किस्म के लेखक थे। वहां से निकलकर वे कलकत्ता गये, जहाँ वे वामपंथी साप्ताहिक 'स्वाधीनता' से जुड़े। इसी दौरान 1944 में 'तार सप्तक' का प्रकाशन हुआ, जिसमें उनकी महत्वपूर्ण भूमिका थी।
संगीत नाटक अकादमी के सहायक सचिव और कार्यकारी सचिव का दायित्व सँभालने के बाद उसकी एक इकाई के रूप में स्थापित होनेवाले राष्ट्रीय नाट्य विद्यालय को व्यवस्था देने में उनका महत्वपूर्ण योगदान है। वहाँ से सेवानिवृत्ति के बाद वे कला अनुशीलन केन्द्र, जवाहरलाल नेहरू विश्वविद्यालय में फ़ेलो भी रहे। 1965 से निकलनेवाली रंगमंच की त्रैमासिकी 'नटरंग' के ख्यात संपादक नेमिचंद्र जैन ने जहां रंगदर्शन भारतीय नाट्य परपंरा रंगकर्म की भाषा और तीसरा पाठ जैसी कृतियों के माध्यम से नाट्यालाचन की सैद्धांतिकी निर्मित की, वहीं 'अधूरे साक्षात्कार' और जनान्तिक पुस्तकों के माध्यम से हिन्दी की औपन्यासिक आलोचना को व्यवस्था दी। 'बदलते परिप्रेक्ष्य', 'दृश्य-अदृश्य' जैसी पुस्तकें उनके गहरे सांस्कृतिक विमर्श की परिचायक हैं तो 'मेरे साक्षात्कार' उनके संघर्षों तथा उनके निर्द्वन्द्व विचारों का प्रामाणिक साक्ष्य है।
लंबी जीवन-यात्रा के दौरान अपने कार्यों में अन्यता सिद्ध करनेवाले नेमिचंद्र जैन को भारत के राष्ट्रपति की ओर से पद्मश्री अलंकरण, संगीत नाटक अकादमी द्वारा राष्ट्रीय सम्मान तथा दिल्ली हिन्दी अकादमी के शलाका सम्मान से विभूषित किया गया था।
इनकी प्रमुख पुस्तकों में अधूरे साक्षात्कार, रंगदर्शन, जनान्तिक, बदलते परिप्रेक्ष्य, रंग-परंपरा, दृश्य-अदृश्य, भारतीय नाट्य-परंपरा प्रमुख आलोचना पुस्तके हैं। इन्होंने 'मुक्तबोध रचनावली' एवं 'मोहन राकेश के संपूर्ण नाटक' नामक पुस्तकों का संपादन कार्य भी किया।
बालकृष्ण राव
बालकृष्ण राव (जन्म १९१३, निधन १९७६) हिन्दी के कवि एवं संपादक थें। ये हिंदी साहित्य सम्मेलन, इलाहाबाद की माध्यम पत्रिका के पहले सम्पादक बने एवं भारत सरकार के आकाशवाणी विभाग में रहकर हिंदी के प्रचार-प्रसार के लिए अनेक महत्त्वपूर्ण कार्य किए। इनकी अनेक आलोचनाएँ विभिन्न पत्र पत्रिकाओं में प्रकाशित हुई। १९५३ में कवि भारती के सह सम्पादक रहे।
नित्यानन्द तिवारी
नित्यानन्द तिवारी (जन्म- १९३८) हिन्दी साहित्य के वरिष्ठ आलोचक हैं। मध्ययुगीन रोमांचक आख्यान, सृजनशीलता का संकट, आधुनिक साहित्य और इतिहास का बोध इनकी प्रमुख आलोचना पुस्तकें हैं।
राष्ट्रीय मुक्त विद्यालयी शिक्षा संस्थान
राष्ट्रीय मुक्त विद्यालयी शिक्षा संस्थान (NIOS, NOS या राष्ट्रीय मुक्त विद्यालय), भारत के मुक्त विद्यालयों की शिक्षा-परिषद है। यह एक स्वायत्त संगठन है। इस संस्था की वर्तमान अध्यक्ष प्रोफेसर सरोज शर्मा हैं । इसकी स्थापना भारत. सरकार के मानव संसाधन विकास मंत्रालय द्वारा 1990 के नवम्बर में हुई थी। इसका उद्देश्य देश के सुदूरवर्ती क्षेत्रों के विद्यार्थियों को सस्ती शिक्षा सुलभ कराना है। केन्द्रीय माध्यमिक शिक्षा परिषद (सीबीएसई) और उत्तर प्रदेश माध्यमिक शिक्षा परिषद आदि की भांति राष्ट्रीय मुक्त विद्यालयी शिक्षा संस्थान भी माध्यमिक एवं उच्च माध्यमिक स्तर पर परीक्षा संचालित करता है। माध्यमिक और उच्च माध्यमिक स्तर पर लगभग 15 लाख छात्रों के वर्तमान नामांकन के साथ यह दुनिया में सबसे बड़ी खुली स्कूली शिक्षा प्रणाली है जो भारत में मौजूद है।
संगठन की ओर से स्कूल स्तर की शिक्षा के अलावा वोकेशनल कोर्स भी कराए जाते हैं। इसके अंतर्गत आप अपनी जरूरत के अनुसार कोई भी विषय चुन सकते हैं। इसके साथ एक भाषा संबंधी विषय भी चुनना अनिवार्य होता है। प्रवेश लेने वालों के लिए अधिकतम आयु सीमा नहीं होती है। सेकेंडरी कोर्स में प्रवेश के लिए आठवीं पास होना जरूरी है। सीनियर सेकेंडरी सर्टिफिकेट कोर्स करने के लिए किसी मान्यता प्राप्त बोर्ड से दसवीं पास अनिवार्य है। सेकेंडरी तथा सीनियर सेकेंडरी सर्टिफिकेट के माध्यम से किसी भी वोकेशनल कोर्स में एडमिशन लिया जा सकता है।
लोगों को सामान्यत: यह शंका रहती है कि ओपन स्कूल से की जाने वाली पढाई की वैल्यू रेग्युलर पढाई की तरह नहीं होती है। यह धारणा बिल्कुल गलत है। लगभग 75 प्रतिशत विश्वविद्यालयों ने नेशनल इंस्टीट्यूट ऑफ ओपन स्कूलिंग के सीनियर सेकेंडरी कोर्स को अपने यहां प्रवेश के लिए मान्यता दे रखी है।
एनआईओएस के रीजनल सेंटर हैदराबाद, पुणे, कोलकाता (भुवनेश्वर), गुवाहाटी, चंडीगढ, दिल्ली, इलाहाबाद (देहरादून), पटना, जयपुर, कोच्चि तथा भोपाल में स्थित हैं। इसके अलावा हरियाणा, मध्यप्रदेश, पंजाब, तमिलनाडु, वेस्ट बंगाल, कर्नाटक, केरल व जम्मू और कश्मीर में नेशनल इंस्टीट्यूट ऑफ ओपन स्कूल के साथ मिलकर राज्य स्तरीय ओपन स्कूल स्थापित किए गए हैं। राजस्थान और आंध्रप्रदेश के अपने ओपन स्कूल हैं।
संस्थान में मॉडर्न कम्युनिकेशन टेक्नोलॉजी के माध्यम से शिक्षा प्रदान की जाती है। छात्रों को सेल्फ लर्निंग मैटीरियल दिया जाता है, जिसमें सहायता के लिए हर सेंटर पर कॉन्टैक्ट क्लासेज होती हैं। यहां ऑडियो और विडियो प्रोग्राम्स के माध्यम से भी समय-समय पर छात्रों को सहायता दी जाती है।
एनआईओएस में प्रवेश के लिए ऑनलाइन आवेदन कर सकते हैं। एकेडमिक कोर्स (सेकेंडरी व सीनियर सेकेंडरी) में दाखिले की प्रक्रिया 1 जुलाई से 31 अगस्त तक चलती है। वोकेशनल एजुकेशन में एडमिशन की प्रक्रिया पूरे वर्ष चालू रहती है।
पता : ए 31, इंस्टीट्यूशनल एरिया, सेक्टर 62, गौतमबुद्ध नगर, उत्तरप्रदेश, फोन : 0120-2404914, 0120-2404915 ;
इस बारे में अधिक जानकारी प्राप्त करने के लिए आप यहाँ लॉग ऑन कर सकते हैं।
वागीश शुक्ल
वागीश शुक्ल (जन्म 1946) एक आलोचक, चिन्तक एवं परम्पारविद् हैं। ये ग़ालिब के दीवान की टीका लिखने के महत्त्वपूर्ण कार्य में संलग्न हैं। विभिन्न पत्र-पत्रिकाओं में इनकी आलोचनाएँ प्रकाशित होती रहती हैं। राम की शक्तिपूजा की टीका- छंद-छंद पर कुंकुम नाम से प्रकाशित।
इब्राहीम
इब्राहीम(लगभग 2000 ई.पू.) ईश्वर (परमपिता परमेश्वर) के आदेश से मेसोपोटेमिया के ऊपर तथा हारान नामक शहरों को छोड़कर कनान और मिस्र चले गए। बाइबिल में अब्राहम का जो वृत्तांत मिलता है (उत्पत्ति ग्रंथ, अध्याय 11-25), उसकी रचना लगभग 1000 ई.पू. में अनेक परंपराओं के आधार पर हुई थी। इसमें संस्कृति और रीति-रिवाजों का जो वर्णन है वह हम्मुराबी (लि. 1728-1686 ई.पू.) से बहुत कुछ मिलता-जुलता है। इब्रानो तथा हम्मुराबी के बहुत से कानून एक जैसे हैं। आधुनिक खुदाई द्वारा हम्मुराबी का अच्छा परिचय प्राप्त हुआ है।
सारी बाइबिल में अब्रहाम का महत्व स्वीकृत है- इस्लाम धर्म के ग्रन्थ क़ुरआन के अनुसार, हज़रत इब्राहीम एक बहुत बड़े पैगम्बर हैं । कुरआन में इब्राहिम (सूरा) के नाम से एक अध्याय (सूरा) भी है।
गिरिधर राठी
गिरिधर राठी (जन्म १९४६) ओंमप्रकाश साहित्य सम्मान प्राप्त कवि आलोचक एवं अनुवादक हैं। ऊहापोह इनकी आलोचना पुस्तक है। शब्द-सेतु: दस भारतीय कवि, समकालीन भारतीय साहित्य (पत्रिका) का सम्पादन इन्होंने किया है।
मुद्राराक्षस (पत्रकार)
मुद्राराक्षस के नाम से सुप्रसिद्ध सुभाष चंद्र गुप्ता (जन्म १९३३) की चिंतक एवं पत्रकार ,साम्प्रदायिकता विरोधी लेखन एवं दलित साहित्य चिंतक के रूप में विख्यात वरिष्ठ साहित्यकार मुद्राराक्षस के 12 उपन्यास, 3 व्यंग्य संग्रह एवं 10 से ज्यादा नाटकों की पुस्तकें प्रकाशित हुई। कई नाटकों का इन्होंने निर्देशन भी किया। विभिन्न पत्र-पत्रिकाओं में आलोचना सम्बन्धी नियमित लेखन करते रहे। 'ज्ञानोदय' नाम की पत्रिका का इन्होंने सम्पादन भी किया। लंबी बीमारी के बाद 83 वर्ष की उम्र में 13 जून 2016 को लखनऊ में निधन हुआ।
श्रीराम वर्मा
श्रीराम वर्मा (जन्म १९३५) प्रमुख कवि, कथाकार एवं सम्पादक हैं। निराला पुरस्कार से सम्मानित एवं चौथा सप्तक में शामिल हैं। संशय की रात, अभिव्यक्ति का स्वरूप इनकी प्रमुख आलोचना पुस्तकें हैं। इन्होंने नयी कविता एवं विवेकानन्द साहित्य के सम्पादक का कार्य भी किया है।
हरीश त्रिवेदी
हरीश त्रिवेदी (जन्म १९४७) अंग्रेजी के प्रोफेसर हैं। उन्होंने हिंदी से प्रेमचन्द, मोहन राकेश एवं शरद जोशी की कहानियों तथा अमृतराय की पुस्तक कलम का सिपाही का अंग्रेजी में अनुवाद किया है। कोलोनियल ट्रांसलेशन, इन्टरोगेटिंग पोस्ट कोलेनियलिज्म इनकी प्रमुख आलोचना पुस्तकें हैं।
पंकज चतुर्वेदी
पंकज चतुर्वेदी
पंकज चतुर्वेदी हिंदी के प्रख्यात कवि और आलोचक हैं । इनका जन्म 24 अगस्त, 1971 को उत्तर प्रदेश राज्य के इटावा शहर में हुआ। यों पैतृक गाँव तिश्ती, उत्तर प्रदेश के कानपुर-देहात जनपद में है।
शिक्षा: इटावा और कानपुर के गाँवों-क़स्बों में आरम्भिक शिक्षा प्राप्त करने के बाद सातवीं कक्षा से उ.प्र. सैनिक स्कूल, लखनऊ के छात्र हुए। वहाँ से 1989 में आई.एस.सी. और लखनऊ विश्वविद्यालय से 1992 में बी.ए.। जवाहरलाल नेहरू विश्वविद्यालय, नयी दिल्ली से 1994 में एम.ए. (हिंदी) में प्रथम स्थान हासिल किया और 1998 में एम.फ़िल. में भी। वहीं से 2007 में पी-एच.डी.। कविता, संस्कृति और शिक्षा से जुड़े विभिन्न मुद्दों पर अन्यान्य समीक्षात्मक निबन्ध, अंग्रेज़ी से हिंदी में सृजनात्मक एवं आलोचनात्मक लेखन के कुछ अनुवाद और अनेक साक्षात्कार प्रकाशित।
प्रकाशित कृतियाँ :
पुरस्कार / सम्मान : कविता के लिए वर्ष 1994 के भारतभूषण अग्रवाल स्मृति पुरस्कार और आलोचना के लिए 2003 के देवीशंकर अवस्थी सम्मान एवं उ.प्र. हिंदी संस्थान के रामचन्द्र शुक्ल पुरस्कार से सम्मानित। 2019 में इन्हें रज़ा फ़ेलोशिप प्रदान की गयी है।
आजीविका : वर्ष 1996 से 2013 तक वी.एस.एस.डी. कॉलेज, कानपुर और 2013 से 2018 तक डॉक्टर हरीसिंह गौर विश्वविद्यालय (केन्द्रीय विश्वविद्यालय), सागर (म.प्र.) में अध्यापन।
सम्प्रति : एसोसिएट प्रोफ़ेसर एवं अध्यक्ष, हिंदी विभाग, विक्रमाजीत सिंह सनातन धर्म कॉलेज, कानपुर (उ.प्र.)—208002
हिन्दवी वेबसाइट पर पंकज चतुर्वेदी की कविताएँ: https://www.hindwi.org/poets/pankaj-chaturvedi
कविता कोश पर पंकज चतुर्वेदी की कविताएँ: http://kavitakosh.org/kk/%E0%A4%AA%E0%A4%82%E0%A4%95%E0%A4%9C_%E0%A4%9A%E0%A4%A4%E0%A5%81%E0%A4%B0%E0%A5%8D%E0%A4%B5%E0%A5%87%E0%A4%A6%E0%A5%80
राजेन्द्र कुमार
राजेन्द्र कुमार (२० जुलाई 1927 – १२ जुलाई १९९९) ६० तथा ७० के दशकों में बॉलीवुड के सफलतम अभिनेताओं में से एक थे। ८० के दशक में वह कई फ़िल्मों के निर्माता थे जिनमें उनके पुत्र कुमार गौरव ने अभिनय किया है। उनका जन्म ब्रिटिश भारत के पंजाब प्रान्त के सियालकोट शहर में हुआ था, जो अब पाकिस्तान में है।
राजेन्द्र कुमार ने अपने फ़िल्मी सफ़र की शुरुआत १९५० की फ़िल्म जोगन से की जिसमें उनको दिलीप कुमार और नर्गिस के साथ अभिनय करने का अवसर मिला। उनको १९५७ में बनी मदर इंडिया से ख्याति प्राप्त हुयी जिसमें उन्होंने नर्गिस के बेटे की भूमिका अदा की। १९५९ की फ़िल्म गूँज उठी शहनाई की सफलता के बाद उन्होंने बतौर मुख्य अभिनेता नाम कमाया।  ६० के दशक में उन्होंने काफ़ी नाम कमाया और कई दफ़ा ऐसा भी हुआ कि उनकी ६-७ फ़िल्में एक साथ सिल्वर जुबली हफ्ते में होती थीं। इसी कारण से उनका नाम 'जुबली कुमार' पड़ गया। अपने फ़िल्मी जीवन में राजेन्द्र कुमार ने कई सफल फ़िल्में दीं जैसे धूल का फूल (१९५९), दिल एक मंदिर (१९६३), मेरे महबूब (१९६३), संगम (१९६४), आरज़ू (१९६५), प्यार का सागर, गहरा दाग़, सूरज (१९६६) और तलाश। उनको सर्वश्रेष्ठ अभिनेता की श्रेणी में फ़िल्मफ़ेयर पुरस्कार के लिए फ़िल्म दिल एक मंदिर, आई मिलन की बेला और आरज़ू के लिए नामांकित किया गया और सर्वश्रेष्ठ सह अभिनेता की श्रेणी में संगम के लिए। १९७२ से उनको राजेश खन्ना से स्पर्धा का सामना करना पड़ा। इसी दौरान नूतन के साथ उन्होंने फ़िल्म साजन बिना सुहागन (१९७८) में काम किया। ७० के दशक के आख़िर से ८० के दशक तक उन्होंने चरित्र भूमिका की ओर रुख़ किया। उन्होंने कई पंजाबी फ़िल्मों में भी काम किया जैसे तेरी मेरी एक जिन्दड़ी। १९८१ में उन्होंने अपने पुत्र कुमार गौरव को फ़िल्मों में लव स्टोरी नामक फ़िल्म से प्रवेश करवाया। इस फ़िल्म के निर्माता-निर्देशक होने के साथ-साथ उन्होंने इस फ़िल्म में कुमार गौरव के पिता की भूमिका भी अदा की। यह फ़िल्म बॉक्स ऑफ़िस में बहुत सफल सिद्ध हुयी। उन्होंने अपने पुत्र को लेकर कई और फ़िल्में भी निर्मित कीं। १९८६ में उन्होंने अपने पुत्र और संजय दत्त को लेकर नाम फ़िल्म बनाई जो फिर से बॉक्स ऑफ़िस में धमाल करने में कामयाब हुयी। उनका आख़िरी अभिनय Earth फ़िल्म में था।
उनका विवाह शुक्ला नामक महिला के साथ हुआ और दोनों की तीन संतानें हुयीं-एक पुत्र तथा दो पुत्रियाँ। उनके पुत्र कुमार गौरव का विवाह राज कपूर की पुत्री रीमा के साथ तय हुआ था लेकिन किसी कारणवश वह रिश्ता टूट गया। इसके पश्चात् उसका विवाह सुनील दत्त और नर्गिस की पुत्री नम्रता- जो कि संजय दत्त की बहन हैं- के साथ संपन्न हुआ।  निजी जीवन में राजेन्द्र कुमार तथा राज कपूर बहुत घनिष्ठ मित्र थे लेकिन उनकी संतानों के रिश्ते टूट जाने से उनके रिश्ते में भी खटास आ गई। वह सुनील दत्त के भी काफ़ी क़रीबी मित्र थे और सुनील दत्त के अनुसार जब वह अपने पुत्र संजय दत्त के संकट से जूझ रहे थे तो राजेन्द्र कुमार ने उनकी बहुत मदद की। अपने ७०वें जन्मदिन से सिर्फ़ ८ दिन पहले १२ जुलाई १९९९ को कैन्सर की बीमारी के चलते उनका देहवसान हो गया।
imdb database
राजेन्द्र कुमार (साहित्यकार)
वरिष्ठ आलोचक राजेन्द्र कुमार (जन्म १९४३) इलाहाबाद विश्वविद्यालय के हिंदी विभाग के विभागाध्यक्ष हैं। साहित्य में सृजन के आयाम और विज्ञानवादी दृष्ट, इलाचन्द्र जोशी (मोनोग्राफ) इनकी प्रमुख आलोचना पुस्तकें हैं। साही के बहाने समकालीन रचनाशीलता पर एक बहस, प्रेमचन्द की कहानियाँ: परिदृश्य और परिप्रेक्ष्य, स्वाधीनता की अवधारणा और निराला एवं अभिप्राय (पत्रिका) का सम्पादन कार्य इन्होंने किया।
कर्ण सिंह चौहान
डॉ॰ कर्ण सिंह चौहान वरिष्ठ लेखक और आलोचक हैं। इनकी एक दर्जन से अधिक आलोचना-पुस्तकें, कविता-संकलन, कहानी-संग्रह, यात्रा-वृत्तांत, डायरी और अनुवाद प्रकाशित हैं। मूल रूप से दिल्ली विश्वविद्यालय में अध्यापन किया लेकिन कई वर्षों तक सोफिया विश्वविद्यालय बल्गारिया, सिओल, कोरिया में अतिथि प्रोफैसर के रूप में अध्यापन किया। इनकी समलोचनाएँ विभिन्न पत्र-पत्रिकाओं में प्रकाशित होती रहती हैं।
पूर्ण परिचय
जन्म–तिथि  :   28 फरवरी‚ 1948 को उत्तरप्रदेश के बुलंदशहर (अब नोएडा) में जन्म।
शिक्षा
•         स्कूल की पढ़ाई दिल्ली के स्कूलों में।
•         हिन्दू कालेज‚ दिल्ली विश्वविद्यालय से हिन्दी में बी.ए. आनर्स और एम॰ए॰।
•         दिल्ली विश्वविद्यालय से एम. लिट. और पी.एच. डी.।
व्यवसाय
•         1970 से २०१२ तक विभिन्न पदों पर दिल्ली विश्वविद्यालय में अध्यापन कार्य।
•         1987 से 1991 तक सोफिया विश्वविद्यालय‚ बल्गारिया के प्राच्य विद्या विभाग में अतिथि प्रोफैसर।
•         1999 से 2002 तक सिओल‚ कोरिया में हांकुक विश्वविद्यालय के भारत
विद्या विभाग में अतिथि प्रोफैसर।
•         2009 से 2011 तक पुनः कोरिया के हांकुक विश्वविद्यालय में अतिथि प्रोफैसर।
लेखन       :  प्रमुख पुस्तकें
1.       आलोचना के नए मान     (समीक्षा)
2.       साहित्य के बुनियादी सरोकार   (समीक्षा)
3.       प्रगतिवादी आन्दोलन का इतिहास   (समीक्षा)
4.       एक समीक्षक की डायरी    (समीक्षा)
5.       यूरोप में अन्तर्यात्राएं    (यात्रा–वृत्तांत)
6.       अमेरिका के आरपार    (यात्रा–वृत्तांत)
7.       हिमालय नहीं है वितोशा  (कविता–संग्रह)
8.       यमुना कछार का मन   (कहानी–संग्रह)
9.       पहाड़ में फूल : कोरियाई कविता–संग्रह   (अनुवाद)
10.     समकालीन यथार्थवाद : ज्यार्ज लूकाच   (अनुवाद)
11.     इतिहासदृष्टि और ऐतिहासिक उपन्यास : लूकाच (अनुवाद)
12.     लू सुन की चुनी हुई रचनाएं   (अनुवाद)
13.     मेरा जीवन, मेरा समयः पाब्लो नेरुदा (अनुवाद)
अन्य
•         देश–विदेश की पत्रिकाओं में हिन्दी–अंग्रेजी में 100 से अधिक लेख।
•         यूरोप के अनेक विश्वविद्यालयों में भारतीय साहित्य‚ संस्कृति और दर्शन पर अभिभाषण।
•         वामपंथी राजनीति और साहित्य संगठनों में सक्रिय भागीदारी।
विजय कुमार (लेखक)
परिचय : डॉ विजय कुमार
लेखन विधा -  कवि,आलोचक,निबन्धकार,अनुवादक  जन्म: 11 नवम्बर 1948 (मुम्बई)  शिक्षा : एम॰ए॰पीएचडी (मुंबई विश्वविद्यालय)  प्रकाशित कृतियाँ -
कविता संग्रह -  1.अदृश्य हो जायेंगी सूखी पत्तियां"(1981) 2.चाहे जिस शक्ल से (1995)  3. रात पाली (2006)  4. मेरी प्रिय कविताएं ( 2014)  1. साठोत्तरी हिन्दी कविता की परिवर्तित दिशायें (1986)  2. कविता की संगत (1996)  3. कवि-आलोचक मलयज के कृतित्व पर साहित्य अकादमी द्वारा प्रकाशित मोनोग्राफ़ (2006)  4. कविता के पते-ठिकाने (2014)  वैचारिक निबन्ध -  1. अंधेरे समय में विचार (2006) बीसवीं सदी के युद्धोत्तर यूरोपीय विचारकों पर पुस्तक  2. खिड़की के पास कवि ( 2012 ) (विश्व के 18 प्रमुख कवियोँ पर समीक्षात्मक निबन्ध
विशेष -  कवितायें, समीक्षायें, लेख ,अनुवाद हिन्दी की सभी महत्वपूर्ण पत्र-पत्रिकाओं में प्रकाशित हुए हैं। कई कविताओं, लेखों आदि का अंग्रेज़ी, मराठी,बांग्ला,कन्नड़,मलयालम,पंजाबी,गुजराती उर्दू आदि भाषाओं में अनुवाद।
संयोजन- सम्पादन-  'उदभावना‘ पत्रिका के बहुचर्चित कविता विशेषांक 'सदी के अंत में कविता‘(1998) का अतिथि सम्पादन।
हिन्दी पत्रिका ‘पहल‘ के लिए पाकिस्तानी शायर अफ़ज़ाल अहमद , समकालीन अफ़्रीकी साहित्य , जर्मन चिंतक वाल्टर बेन्जामिन तथा फिलीस्तीनी विचारक एडवर्ड सईद पर विशेष अंकों का संयोजन-सम्पादन।
सम्मान-पुरस्कार -  कविता के लिए 'शमशेर सम्मान, (1996)  कविता की संगत ‘पुस्तक पर देवीशंकर अवस्थी सम्मान (1997)  समग्र लेखन पर प्रियदर्शिनी अकादमी सम्मान (2008)  महाराष्ट्र हिन्दी साहित्य अकादमी का सम्मान (2012)  व्यवसाय- प्रारम्भ में नवभारत टाइम्स मुंबई में उप संपादक। बाद में बैंक में हिन्दी अधिकारी।
सम्प्रति -  आईडीबीआई बैंक मुम्बई प्रधान कार्यालय में राजभाषा विभाग के महाप्रबंधक पद से सन् 2005 में स्वैच्छिक अवकाश। इन दिनों स्वतन्त्र लेखन।
स्थायी पता : ए-302, महावीर रचना, सेक्टर 15, सीबीडी बेलापुर, नई मुम्बई-400614  मोबाईल : +91-98203 70825  ई मेल : vijay1948ster@gmail.com
नन्दकिशोर नवल
नन्दकिशोर नवल (जन्म २ सितंबर १९३७ - निधन १२ मई २०२०) हिन्दी साहित्य में मार्क्सवादी चेतना सम्पन्न शीर्षस्थ आलोचकों में से एक के रूप में मान्य रहे हैं। उनके अध्ययन एवं लेखन का क्षेत्र व्यापक रहा है। निराला एवं मुक्तिबोध उनके अध्ययन के केंद्र में रहे हैं तथा इन दोनों पर उनका लेखन मानक महत्त्व रखने वाला सिद्ध हुआ है। अपने समकालीन लेखन में नये से नये कवियों पर भी लिखने वाले नवल जी ने तुलसीदास एवं सूरदास से लेकर रीतिकाव्य तक पर कलम चलायी है।
नन्दकिशोर नवल का जन्म बिहार राज्य के वैशाली जिले के चाँदपुरा नामक गाँव में २ सितंबर १९३७ ई॰ को हुआ था। हिन्दी विषय से एम॰ए॰ की परीक्षा उत्तीर्ण करने के बाद उन्होंने १९७० ई॰ में पटना विश्वविद्यालय से 'निराला का काव्य-विकास' शीर्षक विषय पर पीएच॰डी॰ की उपाधि पायी। इसके बाद पटना विश्वविद्यालय के ही हिन्दी विभाग में प्राध्यापक नियुक्त हुए, जहाँ से क्रमशः रीडर एवं यूनिवर्सिटी प्रोफेसर होकर ३१ अक्टूबर १९९८ को उन्होंने अवकाश ग्रहण किया। इसके बाद भी उन्होंने स्वतंत्र लेखन तथा संपादन का कार्य जारी रखा। १२ मई २०२० ई॰ को पटना में ही उनका निधन हुआ।
सुधीश पचौरी
सुधीश पचौरी (जन्म १९४८ ; अलीगढ़) हिन्दी साहित्यकार, आलोचक एवं मीडिया विश्लेषक हैं। वे समकालीन साहित्यिक-विमर्श, मीडिया-अध्‍ययन, पॉपुलर संस्‍कृति एवं सांस्‍कृतिक अध्‍ययन के विद्वान के रूप में प्रसिद्ध हैं। सम्प्रति वे दिल्ली विश्वविद्यालय के हिन्दी विभाग में प्राध्यापक हैं।
सुधीश पचौरी का जन्म २९ दिसम्बर, १९४८ को उत्तर प्रदेश के अलीगढ़ में हुआ थ। उन्होने आगरा विश्वविद्यालय से हिन्दी में एम ए किया तथा दिल्ली विश्वविद्यालय से हिन्दी में पीएचडी एवं परा-डॉक्टोरल शोध किया।
नई कविता का वैचारिक आधार, कविता का अन्त, दूरदर्शन की भूमिका, दूरदर्शन : स्वायत्तता और स्वतंत्रता, उत्तर आधुनिकता और उत्तरसंचरनावाद, उत्तर आधुनिक परिदृश्य, नवसाम्राज्यवाद और संस्कृति, दूरदर्शन : दशा और दिशा, नामवर के विमर्श, दूरदर्शन : विकास से बाजार तक, उत्तर आधुनिक साहित्यिक विमर्श, मीडिया और साहित्य, उत्तर केदार, देरिदा का विखंडन और साहित्य, साहित्य का उत्तरकांड : कला का बाजार, टीवी टाइम्स, इक्कीसवीं सदी का पूर्वरंग, अशोक वाजपेयी : पाठ कुपाठ, प्रसार भारती और प्रसारण-परिदृश्य, साइबर-स्पेस और मीडिया, स्त्री देह के विमर्श, आलोचना से आगे, हिन्दुत्व और उत्तर आधुनिकता, मीडिया जनतंत्र और आतंकवाद, विभक्ति और विखण्डन, नए जनसंचार माध्यम और हिन्दी, जनसंचार माध्यम, भाषा और साहित्य, निर्मल वर्मा और उत्तर-उपनिवेशवाद।
सुधीश पचौरी के साहित्यिक योगदान के लिए इन्‍हें भारतेन्दु हरिश्‍चन्द्र सम्‍मान, हिन्दी साहित्यिक सम्‍मान और रामचन्द्र शुक्‍ल सम्‍मान से सम्‍मानित किया जा चुका है। केंद्रीय हिंदी संस्थान ने हिंदी आलोचना के क्षेत्र में अप्रतिम हिंदी सेवा करने के लिए उन्हें सुब्रह्मण्‍य भारती पुरस्‍कार से सम्‍मानित किया है।
रवीन्द्र वर्मा
रवीन्द्र वर्मा (जन्म १९३७) प्रमुख कथाकार हैं, विभिन्न पत्र-पत्रिकाओं में इनके आलोचनात्मक लेख प्रकाशित होते हैं।
मोहनकृष्ण बोहरा
मोहनकृष्ण बोहरा वरिष्ठ आलोचक हैं, इनको राजस्थान साहित्य अकादेमी के विशिष्ट साहित्यकार सम्मान से पुरस्कृत किया गया है। इनकी कई आलोचना पुस्तकें प्रकाशित हुई हैं एवं विभिन्न पत्र-पत्रिकाओं में भी इनकी आलोचनाएँ प्रकाशित होती रहती हैं।
इनके द्वारा प्रकाशित मुख्य पुस्तकें निम्नलिखित है
1आलोचना के पूर्व आयाम
2 तस्लीमा के हक में
3 एलियट और हिंदी साहित्य चिंतन
4समकालीन उपन्यास पाठ और पुनः पाठ
5 तस्लीमा : संघर्ष और साहित्य
6 समकालीन आलोचना के अंतर्विरोध
शीघ्र प्रकाशित होने वाले पुस्तकें
1लोक साहित्य - देवीलाल सामर पर एक पुस्तक संगीत नाटक अकादमी दिल्ली से शीघ्र प्रकाशित हो रही है
2 समकालीन हिंदी का नया वितान
3 रचनाकार का संकट
के॰ सच्चिदानन्दन
के. सच्चिदानन्दन (जन्म १९४६) मलयालम भाषा के वरिष्ठ कवि एवं आलोचक हैं। वे श्रीकान्त वर्मा फेलोशिप, ओमान केरल सांस्कृतिक केन्द्र से पुरस्कृत हैं। इनकी समलोचना की कई पुस्तकें प्रकाशित हुई हैं।
अनामिका (अंगुली)
बीच वाली अंगुली तथा सबसे छोटी वाली अंगुली के बीच वाली अंगुली का नाम अनामिका (Ring finger) है।
सुदिरमन पर्वतमाला
सुदिरमन पर्वतमाला या दुगुनदुगुऊ या नसाऊ पर्वतमाला इंडोनेशिया के पापुआ प्रांत में स्थित एक पर्वत शृंखला है। यह पर स्थित है। इसमे माओके पर्वत शृंखला का पश्चिमी भाग शामिल है। ओशिआनिया क्षेत्र की सबसे ऊंची चोटी पुंकाक जय यहां स्थित है।
ये हिंदेशिया अधिकृत न्यूगिनी द्वीप के मध्य में पर्वतश्रेणी है, जो हिमपर्वतों की पश्चिमी सीमा बनाती है। यह श्रेणी ओरैंज श्रेणियों से सटी हुई है। इसकी लंबाई वागेल काप प्रायद्वीप से लेकर ओरैंज श्रेणी तक 200 मील है। इसकी कास्टेंज (carstensz) और माउंट इडेनबर्ग चोटियाँ क्रमश: 16,400 और 15,750 फुट ऊँची हैं। यद्यपि इसकी स्थिति विषुवत‌ रेखा के केवल ४ अंश दक्षिण है, फिर भी ऊँचाई के कारण इसकी उपर्युक्त दोनों चोटियाँ हिम एवं हिमनदियों से आच्छादित हैं।
बिक्री मशीन
एक बिक्री मशीन या विक्रय मशीन या वेंडिंग मशीन वो मशीन होती है जो बिना किसी मानवीय सहायता या हस्तक्षेप के विक्रय सेवायें प्रदान कर सकती है। इन सेवाओं के निष्पादन के लिए स्वचालन तकनीक का प्रयोग किया जाता है। बिक्री मशीनों द्वारा सबसे ज्यादा बिक्री, गर्म और शीतल पेयों (चाय, कॉफी, ठंडा आदि), पानी की बोतलों, ताजा सैंडविच, दुग्ध-उत्पाद, बिस्कुट, फल और सब्जियों की होती है।
बशीर बद्र
डॉ॰ बशीर बद्र (जन्म १५ फ़रवरी १९३६) को उर्दू का वह शायर माना जाता है जिसने कामयाबी की बुलन्दियों को फतेह कर बहुत लम्बी दूरी तक लोगों की दिलों की धड़कनों को अपनी शायरी में उतारा है। साहित्य और नाटक आकेदमी में किए गये योगदानो के लिए उन्हें १९९९ में पद्मश्री से सम्मानित किया गया है।
इनका पूरा नाम सैयद मोहम्मद बशीर है। भोपाल से ताल्लुकात रखने वाले बशीर बद्र का जन्म कानपुर में हुआ था। आज के मशहूर शायर और गीतकार नुसरत बद्र इनके सुपुत्र हैं।
डॉ॰ बशीर बद्र 56 साल से हिन्दी और उर्दू में देश के सबसे मशहूर शायर हैं। दुनिया के दो दर्जन से ज्यादा मुल्कों में मुशायरे में शिरकत कर चुके हैं। बशीर बद्र आम आदमी के शायर हैं। ज़िंदगी की आम बातों को बेहद ख़ूबसूरती और सलीके से अपनी ग़ज़लों में कह जाना बशीर बद्र साहब की ख़ासियत है। उन्होंने उर्दू ग़ज़ल को एक नया लहजा दिया। यही वजह है कि उन्होंने श्रोता और पाठकों के दिलों में अपनी ख़ास जगह बनाई है।
डी. बी. सेठ
डी. बी. सेठ 'देवेन' (जन्म १९४४) भारतीय चित्रकार थे। इनका जन्म उत्तर प्रदेश के बरेली में हुआ था। देवेन की कला-शिक्षा लखनऊ और दिल्ली में हुई। उनकी पहली चित्र-प्रदर्शनी लखनऊ में १९६४ में हुई थी। तब से अब तक दिल्ली, मुंबई, मसूरी आदि में इनकी कई प्रदर्शनियाँ हो चुकी है। उन्होंने कई समूह-प्रदर्शनियों में भागीदारी की एवं कई कलाकार-शिविरों में भी हिस्सा लिया। देवेन ने जलरंगों में भी काम किया है और एक्रिलिक-तैलरंगों में चित्र बनाए हैं। उनके चित्रों में प्रायः पानी के भीतर की वनस्पतियाँ तथा पत्थर और प्रवाल सरीखें रुपाकार हैं। देवेन के चित्र आँखों को प्रीतिकर लगते हैं। कहीं-कहीं वे कुछ सज्जात्मक भी हैं। रंगों के चयन और उनके सामंजस्य की ओर खास तौर पर ध्यान देते हैं। चित्रों के तकनीकी पक्ष को कुशलता से सँभालते हैं। देश-विदेश के कई संग्रहों में उनका काम है।
श्रेयान्स प्रसाद जैन
श्रेयान्स प्रसाद जैन (१९०८- १९९२) साहित्य, संस्कृति और कला के संवर्धन में अग्रणी नाम है। ये भारतीय ज्ञानपीठ के अध्यक्ष रहें एवं पद्मश्री की उपाधि से अलंकृत किए गये।
रेणुका रथ
रेणुका रथ ओड़िया की सिद्धहस्त कवि और कथाकार हैं। उनका एक कहानी संग्रह और दो निबंध संग्रह प्रकाशित हुए हैं। उन्होंने ओड़िया की साहित्यिक पत्रिका का वर्षों कुशल संपादन किया। वे अनेक साहित्यिक और सामाजिक संस्थाओं में सक्रिय हैं, इस क्षेत्र में वे पुरस्कृत भी हुई हैं।
शुभ्रभारती मणियन
शुभ्रभारती मणियन (जन्म २५ अक्टूबर, १९५५) तमिल के ख्यातिप्राप्त लेखक हैं। कोयंबटूर में जन्में एवं कथा पुरस्कार से सम्मानित इस लेखक की महत्त्वपूर्ण रचनाएँ नालु पेरुम, अप्पा, नादम, वज़ितुणैगळ एवं सुड़ुमणल है।
फुलेरा
फुलेरा (Phulera) भारत के राजस्थान राज्य के जयपुर ज़िले में स्थित एक नगर व नगरपालिका है।
फुलेरा उत्तरी अक्षांश 26.87 और पूर्वी देशांतर 75.23 पर स्थित है। यहाँ की मानक समुद्र तल से औसत ऊँचाई 387 मीटर (1269 फुट) है।
२००१ की जनगणना के अनुसार फुलेरा की जनसंख्या 21,639 थी, जिसमें पुरुष 52% और महिलाएँ 48% थे। फुलेरा की औसत साक्षरता दर 73% था जो उस समय के राष्ट्रीय औसत 59.5% से अधिक था।
वीरेन्द्र कुमार भट्टाचार्य
वीरेन्द्र कुमार भट्टाचार्य (१ अप्रैल, १९२४ - ६ अगस्त, १९९७) असमिया साहित्यकार थे। इनके द्वारा रचित एक उपन्यास "इयारुइंगम " के लिये उन्हें सन् १९६१ में साहित्य अकादमी पुरस्कार (असमिया) से सम्मानित किया गया। इन्हें १९७९ में ज्ञानपीठ पुरस्कार से सम्मानित किया गया था। समाजवादी विचारों से प्रेरित श्री भट्टाचार्य कहानीकार, कवि, निबंधकार और पत्रकार थे। वे साहित्य अकादमी, दिल्ली और असम साहित्य सभा के अध्यक्ष रहे।
उन्होंने १९५० में संपादित असमी पत्रिका रामधेनु का संपादन कर असमिया साहित्य को नया मोड़ दिया। इनके चर्चित उपन्यासों इयारूंगम, मृत्युंजय, राजपथे, रिंगियाई, आई, प्रितपद, शतघ्नी, कालर हुमुनियाहहैं। इनके दो कहानी संग्रह भी प्रकाशित हुए, कलंग आजियो बोइ और सातसरी।
एन. एस. माधवन
एन. एस. माधवन मलयालम के प्रतिष्ठित कथाकार हैं। इनका जन्म केरल के एरणाकुलम में हुआ था। इनके तीन कहानी संग्रह चुलैमे़डीले शवंगल, हिग्वीटा और तिरूत हैं। इनको ओडकुषल, केलर साहित्य अकादेमी और वि. पी. शिवकुमार पुरस्कार से सम्मानित किया गया है। संशोधन कहानी मलयालम क्रीटिक पुरस्कार से सम्मनित है।
गुरपाल सिंह लिट्ट
गुरपाल सिंह लिट्ट पंजाबी के चर्चित कार हैं। वे मानवीय रिश्तों और पारिवारिक अंतर्सबन्धों के गहरे चितेरे हैं। उनके तीन कहानी संग्रह प्रकाशित हैं। नाटक और उपन्यास के क्षेत्र में उन्हें विशेष ख्याति मिली है। उनकी कहानियाँ हिन्दी तथा अन्य भाषाओं में अनूदित।
वर्षा अडालजा
वर्षा अडालजा गुजराती की यशस्वी लेखिका हैं। इनके २० उपन्यास, ५ कहानी संग्रह, १ नाटक एवं १ निबंध संग्रह प्रकाशित हुए हैं। इन्होंने मित्रो मरजानी उपन्यास का गुजराती में अनुवाद भी किया। इनको प्राप्त पुरस्कारों की सूची में साहित्य अकादेमी पुरस्कार, सोवियत लैंड नेहरू पुरस्कार, गुजराती साहित्य परिषद का भगिनी निवेदिता पुरस्कार (१९७६, १९७९), स्वामी विवेकानंद भारती पुरस्कार, सनत कुमार पारितोषिक, भारतीय भाषा परिषद का साबरमती पुरस्कार हैं।
अमर जलील
अमर जलील (जन्म ८ नवंबर, १९३६) सिंधी और उर्दू के सशक्त कथाकार हैं। इनका जन्म पाकिस्तान के सिंध प्रांत में हुआ था। इनके लेख एवं स्तम्भ पाकिस्तान में सिंधी, उर्दू एवं अंग्रेजी भाषा के प्रमुख समाचार पत्रों में नियमित प्रकाशित होते हैं।
अरविन्द विष्णु गोखले
अरविन्द विष्णु गोखले (१९१९-१९९२) मराठी नव-कथा के प्रमुख हस्ताक्षर हैं। पुणे के कृषि महाविद्यालय में वनस्पित शास्त्र का अध्यापन किए एवं १९४० से कहानी लेखन प्रारम्भ किए। इन्होंने ६०० से अधिक कहानियाँ लिखीं, जो चालीस से अधिक संग्रहों में संकलित हैं। इसके अलावा कथा और कथाकार विषय से सम्बद्द तीन अन्य कृतियाँ प्रकाशित हुई। इनकी कहानियाँ गुजराती, हिन्दी और अंग्रेजी में अनूदित हुई हैं। महाराष्ट्र तथा बिहार राज्य सरकार एवं एन्काउण्टर पत्रिका (लंदन) द्वारा विशेष रूप से पुरस्कृत एवं सम्मानित हुए। भारत सरकार के संस्कृति मंत्रालय द्वारा एमिरेटस फेलोशिप से गौरवान्वित किए गये। बस यात्र के दौरान सिर में चोट आ जाने के कारण निधन।
विज्ञापन और दृश्य प्रचार निदेशालय
विज्ञापन और दृश्य प्रचार निदेशालय (डीएवीपी) भारत सरकार की एक नोडल एजेंसी है जिसका कार्य भारत सरकार के विभिन्न मंत्रालयों और सार्वजनिक क्षेत्र के उपक्रमों और स्वायत्तशासी निकायों के लिए विज्ञापन करना है। विज्ञापन एवं दृश्य प्रचार निदेशालय, केंद्र सरकार के विभिन्न मंत्रालयों और विभागों तथा इसके स्वायत्तशासी उपक्रमों के लिए विज्ञापन व दृश्य प्रचार का काम देखता है| इसके कार्यों में रेलवे को छोड़ कर शेष समस्त केंद्रीय मंत्रालयों विभागों व कार्यालयों तथा सार्वजनिक उपक्रमों के लिए विज्ञापन जारी करना मुद्रित प्रचार सामग्री जैसे पुस्तिकाएं पोस्टर फोल्डर आदि तैयार करना है|
केन्द्रीय फिल्म प्रमाणन बोर्ड
केन्द्रीय फिल्म प्रमाणन बोर्ड या भारतीय सेंसर बोर्ड भारत में फिल्मों, टीवी धारावाहिकों, टीवी विज्ञापनों और विभिन्न दृश्य सामग्री की समीक्षा करने संबंधी विनियामक निकाय है। यह भारत सरकार के सूचना एवं प्रसारण मंत्रालय के अधीन है। इसे उपरोक्त वर्णित सभी को विभिन्न श्रेणी प्रदान करने का और स्वीकार या अस्वीकार करने का अधिकार है।
केन्द्रीय फिल्म प्रमाणन बोर्ड की फिल्मों के लिए 4 श्रेणियां है:
ग्रीनहाउस गैस
ग्रीन हाउस गैसें ग्रह के वातावरण या जलवायु में परिवर्तन और अंततः भूमंडलीय ऊष्मीकरण के लिए उत्तरदायी होती हैं। इनमें सबसे ज्यादा उत्सर्जन [[कार्बन डाई आक्साइड]], [[नाइट्रस आक्साइड]], [[मीथेन]], [[क्लोरो-फ्लोरो कार्बन]], वाष्प, [[ओजोन]] आदि करती हैं। कार्बन डाई आक्साइड का उत्सर्जन पिछले १०-१५ सालों में ४० गुणा बढ़ गया है। दूसरे शब्दों में औद्यौगिकीकरण के बाद से इसमें १०० गुणा की बढ़ोत्तरी हुई है। इन गैसों का उत्सर्जन आम प्रयोग के उपकरणों [[वातानुकूलक]], फ्रिज, [[कंप्यूटर]], स्कूटर, [[कार]] आदि से होता है। कार्बन डाई ऑक्साइड के उत्सर्जन का सबसे बड़ा स्रोत [[पेट्रोलियम]] [[ईंधन]] और परंपरागत चूल्हे हैं।
पशुपालन से [[मीथेन]] का उत्सर्जन होता है। [[कोयला]] बिजली घर भी ग्रीन हाउस गैस उत्सर्जन के प्रमुख स्रोत हैं। हालाँकि क्लोरोफ्लोरो का प्रयोग भारत में बंद हो चुका है, लेकिन इसके स्थान पर प्रयोग हो रही गैस हाइड्रो [[क्लोरो-फ्लोरो कार्बन]] सबसे हानिकारक ग्रीन हाउस गैस है जो कार्बन डाई आक्साइड की तुलना में एक हजार गुना ज्यादा हानिकारक है।
[[चित्र:Global Carbon Emissions.svg|thumb|right|250px|आधुनिक वैश्विक एन्थ्रोपोजेनिक कार्बन उत्सर्जन]]
कार्बन डाई आक्साइड गैस तापमान बढ़ाती है। उदाहरण के लिए वीनस यानी [[शुक्र]] ग्रह पर ९७.५ प्रतिशत कार्बन डाई आक्साइड है जिस कारण उसकी सतह का [[तापमान]] ४६७ डिग्री [[सेल्सियस]] है। ऐसे में पृथ्वीवासियों के लिए राहत की बात यह है कि धरती पर उत्सर्जित होने वाली ४० प्रतिशत कार्बन डाई आक्साइड को पेड़-पौधे सोख लेते हैं और बदले में [[ऑक्सीजन]] उत्सर्जन करते हैं। वातावरण में ग्रीन हाऊस गैसें ऊष्म [[अधोरक्त]] ("थर्मल इंफ्रारेड रेंज") के विकिरण का अवशोषण और उत्सजर्न करती है। सौर मंडल में [[शुक्र]], [[मंगल]] और [[टाइटन]] में ऐसी गैसें पाई जाती हैं जिसकी वजह से [[ग्रीन हाऊस प्रभाव]] होता है।
विश्व बैंक ने [[१५ सितंबर]], [[२००९]] को वर्ष २०१० विश्व विकास रिपोर्ट विकास व जलवायु बदलाव जारी की एक रिपोर्ट में विकसित देशों को ग्रीस हाउस गैस का उत्सर्जन घटाने और विकासशील देशों को संबंधित धनराशि व तकनीकी सहायता प्रदान करने को कहा है। जलवायु परिवर्तन के पूरे समाधान के लिए भावी कई दशकों में विश्व ऊर्जा ढाँचे में बदलाव लाना पड़ेगा। रिपोर्ट में चेतावनी दी गयी है कि वर्तमान वित्तीय संकट के बीच जलवायु परिवर्तन सवाल की उपेक्षा नहीं की जानी चाहिए। [[श्रेणी:जलवायु परिवर्तन]] [[श्रेणी:जलवायु परिवर्तन कारक]] [[श्रेणी:ग्रीनहाउस गैसे| ]] [[श्रेणी:कार्बन]] [[श्रेणी:हिन्दी विकि डीवीडी परियोजना]]
हैलोएल्केन
हैलोएल्केन (जिन्हें एल्काइल एल्डिहाइड भी कहते हैं) उन अकार्बनिक यौगिक समूह का नाम होता है जिसमें मीथेन, ईथेन इत्यादि जैसे एल्केन्स में एक या अधिक हैलोजन अणु, जैसे क्लोरीन या फ्लोरीन आदि जुड़ कर उनसे कार्बनिक हैलाइड बनाते हैं।
बिम्बाणु
बिम्बाणु, या प्लेटेलेट, या डीएनए]] ही होता है) होती है, व इनका व्यास २-३ µm होता है।  प्लेटेलेट का राशाइनिक नाम -थ्रंबोसाइट एक प्लेटेलेट कोशिका का औसत जीवनकाल ८-१२ दिन तक होता है। सामान्यत: किसी मनुष्य के रक्त में एक लाख पचास हजार से लेकर 4 लाख प्रति घन मिलीमीटर प्लेटलेट्स होते हैं। ये बढोत्तरी कारकों का प्राकृतिक स्रोत होती हैं। जीवित प्राणियों के रक्त का एक बड़ा अंश बिम्बाणुओं (जिनमें [[लाल रक्त कणिकाएं]] और [[प्लाविका]] शामिल हैं) से निर्मित होता है। दिखने में ये नुकीले अंडाकार होते हैं और इनका आकार एक इंच का चार सौ हजारवां हिस्सा होता है। इसे सूक्ष्मदर्शी से ही देखा जा सकता है। यह [[अस्थि मज्जा]] (बोन मैरो) में उपस्थित कोशिकाओं के काफी छोटे कण होते हैं, जिन्हें तकनीकी भाषा में [[मेगा कार्योसाइट्स]] कहा जाता है। ये [[थ्रोम्बोपीटिन हार्मोन]] की वजह से विभाजित होकर खून में समाहित होते हैं और सिर्फ १० दिन के जीवनकाल तक संचारित होने के बाद स्वत: नष्ट हो जाते हैं। शरीर में थ्रोम्बोपीटिन का काम बिम्बाणुओं की संख्या सामान्य बनाना होता है।
रक्त में उपस्थित बिम्बाणुओं का एक महत्त्वपूर्ण काम शरीर में उपस्थित हार्मोन और प्रोटीन उपलब्ध कराना होता है। रक्त धमनी को नुकसान होने की स्थिति में कोलाजन नामक द्रव निकलता है जिससे मिलकर बिम्बाणु एक अस्थाई दीवार का निर्माण करते हैं और रक्त धमनी को और अधिक क्षति होने से रोकते हैं। शरीर में आवश्यकता से अधिक होना शरीर के लिए कई गंभीर खतरे उत्पन्न करता है। इससे खून का थक्का जमना शुरू हो जाता है जिससे दिल के दौरे की आशंका बढ़ जाती है। बिम्बाणुओं की संख्या में सामान्य से नीचे आने पर रक्तस्नव की आशंका बढ़ती है।
रक्त में बिम्बाणुओं की संख्या किसी खास रोग या आनुवांशिक गड़बड़ी की वजह से होती है। किसी इलाज या शल्यक्रिया की वजह से भी ऐसा होता है। अंग प्रत्यारोपण, झुलसने, मज्जा प्रत्यारोपण (मैरो ट्रांसप्लांट), हृदय की शल्यक्रिया या कीमोचिकित्सा (कीमोथेरेपी) के बाद अकसर खून की जरूरत होती है। ऐसे में कई बार बिम्बाणुआधान (प्लेटलेट्स ट्रांसफ्यूजन) की भी जरूरत पड़ती है। प्रायः प्रचलित रोग डेंगू जैसे के बाद बिम्बाणुओं की संख्या में गिरावट आ जाती है।
रक्त कोशिका
रक्त कोशिका (जिसे रक्त कणिका भी कहा जाता है) रक्त मे पायी जाने वाली कोई एक कोशिका है। स्तनधारियों में इन कोशिकाओं की मुख्यतः तीन श्रेणियां होती हैं:यह तीनो कोशिकायें मिलकर लगभग ४५% रक्त ऊतकों (आयतन या मात्रा) का निर्माण करती हैं, ५५% भाग प्लाविका से बनता है।
लाल रक्त कोशिकायें रूधिरवर्णिका (हीमोग्लोबिन) के माध्यम से ऑक्सीजन शरीर के विभिन्न अवयवों को पहुंचाती है, इनका जीवनकाल १२० दिन का होता है। इसमें केन्द्रक नहीं पाया जाता है।
श्वेत रक्त कोशिकायें सहज प्रतिरक्षा प्रणाली का मुख्य भाग हैं, इनका जीवनकाल कुछ दिन से लेकर वर्षों का होता है।
बिम्बाणु रक्त का थक्का जमाने में महत्वपूर्ण भूमिका निभाते हैं, इनका जीवनकाल प्रायः ९ दिनों का होता है।.
रक्त कोशिकाओं मे कमी रक्ताल्पता का कारण बनती है। दूसरी ओर वृद्धि पॉलीसाइथीमिया कहलाती है।
पीपरा गाँव, वजिरगंज (गया)
पिपरा गाव गया नवादा रोड पर बसा एक सुन्दर गाव है। यह गया जिला का एक समृध साम्प्रदायिक सौहाद्र कि मिसाल है। यह वजिरगंज से १" कि० मी० पुरब है। यहाँ न जात पात कि रन्जिश न हिन्दु मुस्लिम का विवाद। सदियो से सब हिल मिल कर रह्ते है।